CELEX: 31995R2546
Language: sk
Date: 1995-10-30 00:00:00
Title: 

Dôležité právne oznámenie

|

31995R2546

Úradný vestník L 260 , 31/10/1995 S. 0045 - 0046

		Nariadenie Komisie (ES) č. 2546/95z 30. októbra 1995,ktorým sa mení a dopĺňa nariadenie Komisie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej daneKOMISIA EURÓPSKYCH SPOLOČENSTIEV,so zreteľom na Zmluvu o založení Európskych spoločenstiev,so zreteľom na smernicu rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje [1], a najmä na jej článok 27 (4),so zreteľom na smernicu rady 92/12/EHS z 25.februára 1992 o všeobecných systémoch pre výrobky podliehajúce spotrebnej dani, o vlastníctve, pohybe a monitorovaní takýchto výrobkov [2], ktorá bola naposledy zmenená a doplnená smernicou 94/74/ES [3], a najmä na jej článok 24,so zreteľom na nariadenie komisie (ES) č. 3199/93 [4], o vzájomnom uznávaní postupov úplného denaturovania etanolu na účely výnimky zo spotrebnej dane,so zreteľom na stanovisko Výboru pre spotrebné dane,keďže, podľa článku 27 (1) a) smernice rady 92/83/EHS sú členské štáty povinné oslobodiť od spotrebnej dane etanol, ktorý bol úplne denaturovaný v súlade s predpismi členského štátu, za predpokladu, že tieto predpisy sa riadne uverejnili a schválili v súlade s podmienkami stanovenými v odsekoch 3 a 4 tohoto článku;keďže, Portugalsko, Fínsko, Rakúsko a Švédsko oznámili druh denaturačných činidiel, ktoré hodlajú používať;keďže, Taliansko oznámilo zmenu zloženia denaturačného činidla, ktoré bolo schválené v nariadení komisie (ES) č. 3199/93,PRIJALA TOTO NARIADENIE:Článok 1Nariadenie komisie (ES) č.3199/93 sa mení a dopĺňa takto:a) Príloha sa dopĺňa o tieto odseky:"Portugalsko:Etylalkohol nižšej triedy kvality obsahujúci na jeden hektoliter minimálne 5 litrov metanolu a vyšších alkoholov s alkoholometrickým titrom, ktorý je vyšší alebo rovný 90 % obj., ale nie vyšší ako 96 % obj., kde na každý hektoliter pripadá:- 2 litre terpentínovej silice alebo benzínu, a- 2 gramy malachitovej zelene či metylénovej modri.Fínsko:Na hektoliter etylalkoholu:1. 2 litre metyletylketonu a 3 litre metylizobutylketonu,2. 2 litre acetónu a 3 litre metylizobutylketonu,3. 3 litre acetónu a 2 gramy benzoanu denatonia.Rakúsko:1. Na hektoliter etylalkoholu 0,5 kilogramu pribudliny (vedľajší produkt pri destilácii etanolu), 0,05 kilogramu plynového oleja kód KN 2710 a 1 kilogram metyletylketonu; alebo2. na hektoliter etylalkoholu vo forme prvej alebo poslednej destilačnej frakcie ako vedľajšieho produktu pri destilácii poľnohospodárskeho liehu:1 kilogram pribudliny (vedľajší produkt pri destilácii etanolu),0,01 kilogramu plynového oleja kód KN 2710 a0,2 kilogramu metyletylketonu.Švédsko:Na hektoliter etylalkoholu:1. 2 litre metyletylketonu a 3 litre metylizobutylketonu"b) Odsek, ktorý uvádzal talianske denaturačné činidlo sa mení a dopĺňa takto:"Taliansko:Na hektoliter etylalkoholu s titrom 90 % obj. sa pridáva:- 125 gramov tiofenu,- 0,8 gramu benzoanu denatonia,- 0,4 gramu červene 51 (kyslé farbivo),- 2 litre metyletylketonu."Článok 2Toto nariadenie nadobúda účinnosť v deň uverejnenia v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 30. októbra 1995Za KomisiuMario Montičlen komisie[1] Ú. v. ES L 316, 31.10.1992, s. 21.[2] Ú. v. ES L 76, 23.3.1992, s. 1.[3] Ú. v. ES L 365, 31.12.1994, s. 46.[4] Ú. v. ES L 288, 23.11.1993, s. 12.--------------------------------------------------